קתרינה גרהאם

קתרינה אלכסנדרה הארטפורד "קאט" גרהאם (באנגלית: Katerina Alexandre Hartford "Kat" Graham; נולדה ב-5 בספטמבר 1989), היא שחקנית, זמרת, רקדנית ודוגמנית אמריקאית-יהודייה. אשר ידועה בעיקר בשל תפקידה בתור בוני בנט בסדרה "יומני הערפד". שיחקה גם בסרטים "אבא מתארס", "שוב בן 17", "השותפה", "שחקי אותה מותק 2", "מכורה" ו"טופאק: כל העיניים עליי". בתחום המוזיקה, גרהאם הוחתמה בעבר בחברות התקליטים אוקטון רקורדס ואינטרסקופ רקורדס, והוציאה ארבעה EP' ושלושה אלבומי אולפן. גרהאם נולדה בז'נבה שבשווייץ, וגדלה בלוס אנג'לס, קליפורניה שבארצות הברית. אביה ג'וזף הוא ממשפחה אפרו-אמריקאית נוצרית ממוצא ליברי, ואמה, נטשה היא יהודייה ממוצא רוסי ופולני. הוריה התגרשו כשהייתה בת 5. גרהאם נולדה כשאביה עבד באירופה כעיתונאי עבור האומות המאוחדות. אביה היה מפיק מוזיקלי והסנדק של שניים מילדיו של קווינסי ג'ונס. סבה מצד אביה היה שגריר מטעם האו"ם, שכיהן במשך 40 שנה בהולנד, בשוודיה, ברומניה, ובקניה. סביה מצד אביה היו פליטים מליבריה, בעוד סביה מצד אמה היה ניצולי שואה. לגרהאם יש משפחה בישראל, אחיה-למחצה יעקב נולד בתל אביב. גרהאם עורכת לעיתים ביקורים בישראל, ומבקרת את בני משפחתה שגרים בה. היא ביקרה בישראל ב-2016, בדצמבר 2018 ובמאי 2019.[דרוש מקור] כשהייתה בת 15 גילתה אותה הכוריאוגרפית פאטימה רובינסון, והיא החלה להופיע כרקדנית ליווי של מיסי אליוט, פארל וג'יימי פוקס. בנוסף עבדה עם כוריאוגרפים בכירים, והופיעה בקליפים של נלי, אקון, ג'סטין ביבר, 112 וג'ון לג'נד. גרהאם הופיעה בתפקידי אורח בסדרות כמו "CSI", "ככה זה בחיים", "The O.C.", "מלקולם באמצע", "ליזי מקגוויר", "גריק" ו"האנה מונטנה", עד שבשנת 2009 התקבלה לתפקיד של בוני בנט, מכשפה צעירה בסדרת הדרמה העל-טבעית "יומני הערפד" של רשת הטלוויזיה The CW. בקולנוע הופיעה בסרט "שוב בן 17" (2009) עם זאק אפרון ומת'יו פרי ובסרט האימה "השותפה" (2011). באוגוסט 2011 יצא סרטה הראשון בו שיחקה תפקיד ראשי, "שחקי אותה מותק 2", המשך לסרט הראשון שבו כיכבה ג'סיקה אלבה. בשנת 2014 השתתפה במותחן הארוטי "מכורה" של הבמאי בילי וודרוף, אודות אמרגנית שמנהלת רומן סוער מחוץ לנישואים עם צייר פרובוקטיבי ונגררת למעגל שקרים. בשנת 2017 השתתפה בסרט "טופאק: כל העיניים עליי", המבוסס על חייו של הראפר טופאק שאקור; בסרט גילמה גרהאם את השחקנית ג'יידה פינקט סמית' שלמדה איתו בבית ספר לאמנויות. בשנת 2018 השתתפה בסרט הפעולה של נטפליקס "בדרך אליה" לצדם של תיאו ג'יימס ופורסט ויטאקר. בשנת 2019 שיחקה בסרט הפשע "הורד המורעל", בכיכובו של ג'ון טרבולטה. בשנת 2020 שיחקה בקומדיה הרומנטית "מבצע חג המולד" של שירות הסטרימינג נטפליקס, ובדרמה ההיסטורית "הקיסר" של הבמאי האיראני-אמריקאי מארק אמין. שיחקה גם בשנת 2020 בסרטו של ריזה "עיר רצחנית". גרהאם הצטרפה לבלאק אייד פיז במסע ההופעות שלהם Black Blue & You Tour, והתארחה לצד סנופ דוג בשיר The Donque Song ועם ויליאם אדמס בשיר I Got It From My Mama. הוציאה שלושה סינגלים משלה, שזכו להצלחה במועדונים. בנוסף, הקליטה גרהאם גרסת כיסוי לשיר Only Happy When It Rains של Garbage שהושמע באחד הפרקים של הסדרה יומני הערפד. הסינגלים של גרהאם נקראים : Sassy שיצא ב-2010 I Want It All שיצא ב-2011 Put Your Graffiti On Me שיצא ב-2012. ב-2012 גרהאם הוציאה מיני-אלבום (EP) בשם "Against the Wall" הכוללים את הסינגלים "Put Your Graffiti On Me" שהגיע למקום 5 במצעד הדאנס של הבילבורד ו-"Wanna Say" שהגיע למקום 25 במצעד זה. ב-2015 גרהאם הוציאה את אלבום הבכורה שלה "Roxbury Drive". מאז 2017 גרהאם מתגוררת באטלנטה, ג'ורג'יה, לאחר שהתגוררה בעבר בשכונת הוליווד הילס בלוס אנג'לס. דוברת אנגלית, צרפתית, וספרדית, וכן מעט עברית ופורטוגזית. היא תומכת בזכויות להט"ב. מאז 2012 גרהאם היא טבעונית, כשלפני כן הייתה צמחונית. בשנת 2008 החלה בזוגיות עם קוטרל גידרי, וב-2012 התארסו, אולם השניים נפרדו בדצמבר 2014. באוקטובר 2023 היא התחתנה עם חברה הטוב במשך שנים והשותף העסקי שלה, ברייאנט ווד לאחר שהפכו לזוג ביוני באותה השנה. 2015: Roxbury Drive 2017: Love Music Funk Magic 2022: Toro Gato: Part II (Deluxe Edition) 2011: Remixes 2012: Against the Wall 2021: TORO GATO: PART I 2022: TORO GATO: PART II מדיה וקבצים בנושא קתרינה גרהאם בוויקישיתוף אתר האינטרנט הרשמי של קתרינה גרהאם (באנגלית) קתרינה גרהאם, ברשת החברתית פייסבוק קתרינה גרהאם, ברשת החברתית אקס (טוויטר) קתרינה גרהאם, ברשת החברתית אינסטגרם קתרינה גרהאם, ברשת החברתית טיקטוק קתרינה גרהאם, במסד הנתונים הקולנועיים IMDb (באנגלית) קתרינה גרהאם, באתר AllMovie (באנגלית) קתרינה גרהאם, באתר Rotten Tomatoes (באנגלית) קתרינה גרהאם, במסד הנתונים הקולנועיים KinoPoisk (ברוסית) קתרינה גרהאם, באתר אפל מיוזיק (באנגלית) קתרינה גרהאם, באתר ספוטיפיי קתרינה גרהאם, באתר Last.fm (באנגלית) קתרינה גרהאם, באתר AllMusic (באנגלית) קתרינה גרהאם, באתר MusicBrainz (באנגלית) קתרינה גרהאם, באתר דיזר קתרינה גרהאם, באתר Yandex.Music (ברוסית) קתרינה גרהאם, באתר Discogs (באנגלית) קתרינה גרהאם, באתר Songkick (באנגלית) שחף שלר, כוכבת "יומני הערפד" מתה על גבעת ברנר ומפחדת מדם. ראיון בלעדי, באתר nrg‏, 23 בינואר 2014 שירית גל, כוכבת יומני הערפד: אני אוהבת את ישראל", באתר Xnet,‏ 20/7/2011 זטלר קליי, קתרינה גרהאם: מלכת המורדים, באתר Clutchmagonline.com,‏ 30/3/2009 מייקל וורנדרן, ריאיון עם קתרינה גרהאם, באתר Fenuxe,‏ 25/8/2011 שירית גל, כוכבת יומני הערפד: אני אוהבת את ישראל", באתר Xnet,‏ 20/7/2011 שירית גל, כוכבת יומני הערפד: אני אוהבת את ישראל", באתר Xnet,‏ 20/7/2011 קתרינה גרהאם: משפחה מגניבה, באתר Girl2watch,‏ 13/10/2009 Kat Graham - Uplifting Black Women & Destigmatizing Refugees | The Daily Social Distancing Show, נבדק ב-2022-02-04 יניר דקל, בשר טרי, באתר ynet, 14 בספטמבר 2009 ריאיון עם קתרינה גרהאם, באתר Xnet,‏ 28/8/2009 מייקל וורנדרן, ריאיון עם קתרינה גרהאם, באתר Fenuxe,‏ 25/8/2011